Kamu bisa jelasin ke aku soal Transjakarta dalam bahasa melayu?

Transjakarta —secara umumnya dipanggil Busway— ialah sistem pengangkutan Bas Transit Aliran (BRT) pertama di Asia Tenggara dan Asia Selatan, yang beroperasi sejak tahun 2004 di Jakarta, Indonesia. Sistem ini direka berdasarkan sistem TransMilenio yang telah berjaya di Bogota, Colombia. Transjakarta dirancang sebagai mod pengangkutan penumpang yang tinggi sebagai pengangkutan sokongan kepada kepadatan bandaraya.  Transjakarta merupakan sistem BRT dengan laluan bas khas terpanjang di dunia (208 km), serta mempunyai 228 stesen BRT yang terdapat di dalam 12 koridor (laluan). Sistem ini beroperasi dari 05.00 - 22.00 WIB, dan kini telah beroperasi 24 jam pada sebahagian koridornya.

Transjakarta dikendalikan oleh PT Pengangkutan Jakarta. Sejmlah tenaga buruh yang terlibat dalam kendalian Transjakarta (pemandu, pegawai bas, pegawai stesen BRT, dan pegawai kebersihan) dianggarkan sehingga 6,000 orang. Jumlah purata harian pengguna Transjakarta dijangka sekitar 350,000 orang. Manakala pada tahun 2012, Jumlah pengguna Transjakarta dapat mencapai sehingga 109,983,609 orang.

Pada 10 November 2014, Transjakarta melancarkan logo barunya dan dirasmikan oleh Plt. Gabenor Provinsi DKI Jakarta, Basuki Tjahaja Purnama. Logo baru itu berupa sebuah bulatan berwarna biru tua dengan dua garis pepenjuru berwarna putih. Di sebelah bulatan terdapat tulisan "Transjakarta" yang dengan dua warna, kata "Trans" menggunakan biru muda, manakala kata "Jakarta" menggunakan biru tua. Selain perubahan warna, huruf J pada kata tersebut mempunyai kaki lebih panjang yang ditarik ke bahagian bawah kata "Trans" dengan tingkatan warna biru tua ke biru muda. Logo tersebut merupakan hasil karya Fakhri Azmi, 20 tahun, pemenang peraduan rekaan logo Transjakarta yang diikuti 2,250 peserta.